གལ་ཏེ་རྒྱ་རིགས་ལྟ་བུ་ཞིག་ཡིན་ན།མི་ཚེ་སྤྲོ་སྐྱིད་ཀྱིས་བཏང་ན་ཡང་མི་རིགས་ཀྱི་ངོས་ཐད་ནས་སྐྱོན་ཆེན་པོ་མེད་མོད།རང་ཅག་ལྟ་བུ་སྐད་ཡིག་དང༌།རིག་གནས་བཅས་ཟུངས་ཟད་ཀྱི་ནད་པ་སྨན་པས་བོར་བ་ལྟ་བུའི་འཇིག་བཞིན་པ་ལ་མཚོན་ན་མི་རིགས་ཀྱི་རླབས་པོ་ཆེའི་བྱ་བ་དེ་དག་བསྐྱུར་ནས་དེ་ལྟ་བུར་སྤྲོ་རྩེད་ལ་རོལ་ན་སྙིང་བོ་མེད་པ་དེ་ཡིན།གལ་ཏེ་དེ་ལྟ་བུའི་གླུ་དང་གར་ལ་དགའ་བའི་མི་རིགས་ཤིག་ཡིན་ན།དེ་ནི་མི་རིགས་དེ་ག་རྐྱལ་སྟོང་གི་མི་རིགས་ཤིག་ལས་མདུན་ལམ་ཡོད་པའི་མི་རིགས་ཤིག་མིན་ལ།དེ་ལྟ་བུའི་གླུ་གར་གྱི་རྒྱ་མཚོ་ཞིག་ཡོད་ཀྱང་ཉིན་མོ་གཏོང་བྱེད་ཀྱི་ཆང་ཞིམ་པོའི་རྒྱ་མཚོ་ཞིག་ཡོད་པ་ལས་མ་འདས།